параграф 1, буква б), подточка ii) от Регламент (ЕС) 2016/429 като обичайно пребиваващо в животновъдния обект на оператора.
 Глава II
 Технически спецификации и процедури, формати, образци и оперативни правила за идентификационните средства и методите за идентификация
 Раздел 1
 Технически спецификации и процедури, формати, образци и правила за поставянето на идентификационните средства и прилагането на метода за идентификация
 Член 10
 Технически спецификации за идентификационните средства и метода за идентификация
 1.Държавите членки създават система за гарантиране на уникалността на кода, показван чрез транспондери, използвани в електронни идентификатори, като инжектируеми транспондери, електронни ушни марки или маркиращи ленти за надкопитната става за идентификация на еднокопитни животни, родени в Съюза или допуснати за свободно обращение в Съюза след въвеждане от трета държава.
 2.Електронните идентификатори отговарят на техническите спецификации, установени в част 1 от приложение I.
 3.Ушните марки и маркиращите ленти за надкопитната става отговарят на техническите спецификации, установени в част 2 от приложение I.
 Член 11
 Срокове за поставяне на идентификационните средства
 1.Операторите на еднокопитни животни гарантират, че на еднокопитните животни се поставят инжектируеми транспондери или, в съответствие с член 59, параграф 1, буква а) от Делегиран регламент (ЕС) 2019/2035, ушни марки по същото време или малко преди датата на попълване на формуляра за идентификация, необходим за подаване на заявление за издаването на уникалния доживотен идентификационен документ в рамките на срока за идентификация, установен в член 21.
 2.Операторите на еднокопитни животни, предназначени за придвижване до кланица в съответствие с член 43, параграф 2, гарантират, че идентификационното средство се поставя на еднокопитното животно веднага след получаването от компетентния орган на съответната документация, издадена във формат, предвиден от този компетентен орган, за да се изпълнят изискванията за информация за хранителната верига, определени в раздел III от приложение II към Регламент (ЕО) No 853/2004.
 3.Ограниченият срок между поставянето на идентификационните средства и попълването на формуляра за идентификация за подаване на заявление за издаване на уникален доживотен идентификационен документ, както е предвидено в параграф 1, не се прилага за идентификацията на:
 а)еднокопитни животни, живеещи в полудиви условия и идентифицирани в съответствие с член 60 от Делегиран регламент (ЕС) 2019/2035;
 б)жребчета на възраст под 6 месеца, когато са маркирани с идентификационно средство за целите на сертифицирането, за да придружават майка си по време на временно движение в:
 i) друга държава членка за период, по-кратък от 30 дни, или в съответствие с член 64, буква в), подточка iii) от Делегиран регламент (ЕС) 2019/2035; или
 ii) трета държава.
 Член 12
 Мерки за откриване на предходна идентификация на еднокопитни животни
 1.Преди да постави идентификационното средство на еднокопитното животно в съответствие с член 13, компетентният орган или, когато е приложимо, органът с делегирани правомощия или ветеринарният лекар, или квалифицираното лице, посочено в член 13, параграф 1, гарантират, че са взети мерки за откриване на възможни знаци или маркировки, указващи предходната идентификация на еднокопитното животно чрез инжектируеми транспондери или ушни марки. Тези мерки включват най-малкото:
 а)проверка на еднокопитното животно за всякакъв имплантиран преди това инжектируем транспондер, с помощта на четящо устройство, отговарящо на изискванията, посочени в част 1, точка 2, буква б) от приложение I,